Crash Course
Crash Course (ponekad stilizirano kao CrashCourse) je obrazovni YouTube kanal kog su napravili Hank Green i John Green, braća koja su poznata po svom VlogBrothers kanalu. John i Hank su prvobitno predstavljali kurseve o humanistici i nauci, mada se serijal proširio sa raznim kursevima i dodatnim voditeljima. Crash Course je bio jedan od 100 početnih kanala YouTubeove inicijative o finansiranju $100 miliona za pravljenje originalnih kanala. Crash Course je pokrenuo probnu verziju svoje emisije 2. decembra 2011. godine. Prema podacima od 21. marta 2015. godine, Crash Course YouTube kanal trenutno ima 2,8 miliona pretplatnika i preko 200 miliona ukupnih pregleda videozapisa. Hank Green je, u novembru 2014. godine, najavio partnerstvo sa kompanijom PBS Digital Studios koja bi im dozvolila mogućnost produciranja više kurseva koji su se počeli emitirati u januaru 2015. godine. Trenutno je 14 sezona Crash Coursea, te su Hank i John voditelji njih 10. Zajedno sa Emily Graslie su vodili kurs Velika historija. Kao dio partnerstva sa PBSom, Phil Plait i Craig Benzine vode dva kursa: Astronomija i Politika i vlada SAD-a. Sabrina Cruz vodi svoj kurs Nauka na novoosnovanom drugom kanalu pod nazivom Crash Course Kids, namjenjenom za djecu.